# 150. pr. n. e.

|  |  |
| --- | --- |
| **Vjekovi:**  |  3. vijek pne.  - **2. vijek pne.** - 1. vijek pne.  |
| **Decenije:** |  180-e pne.  170-e pne.  160-e pne. -  150-e pne. - 140-e pne.  130-e pne.  120-e pne.
 |
| **Godine:** | 153. pne. 152. pne. 151. pne. - **150. pne.** - 149. pne. 148 pne. 147 pne.
 |

Godina **150. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Flaminina i Balba** (ili, rjeđe, **godina 604. *Ab urbe condita). Oznaka 150. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

Demetrije I Soter

150. pne. po kalendarima
| Gregorijanski
 | 150. pne.
 |
| Olimpijada
 | 157:2.–157:3.
 |
| Ab urbe condita
 | 604.
 |
| Seleukidski
 | 162–163.
 |
| Islamski
 | 795–794. BH
 |
| Hebrejski
 | 3611–3612.
 |
| Bizantski
 | 5359–5360.
 |
| Koptski
 | -433–-432.
 |
| Iranski
 | -771–-770. BP
 |
| Hindu kalendari
 |  |
| • *Vikram Samvat* | -93–-92.
 |
| • *Shaka Samvat* | 72–73.
 |
| • *Kali Yuga* | 2952–2953.
 |
| Kineski
 | 2487–2488.
 |
| Holocenski kalendar
 | 9851.
 |
| p • r • u |
| Podrobnije: Kalendarska era |

## Događaji

* Rimski vojskovođa Lucije Licinije Lukul u Numdiju šalje Scipiona Emilijana kako bi od numidijskog kralja Masinise, prijatelja njegovog znamenitog djeda Scipiona Afrikanca, pribavio bojne slonove za rimsku vojsku. Scipion Emilijan tamo svjedoći velikoj, ali neodlučnoj bitci između Numiđana i Kartaginjana. Nakon što Kartaginjani zatraže mirovno posredovanje od Scipiona, započinju pregovori, ali ubrzo završavaju bez rezultata te se kartaginsko-numiđanski sukob nastavlja.
* Aleksandar Balas, pretendent na seleukidsko prijestolje koji tvrdi da je sin bivšeg kralja Antioha IV u bitci tuče kralja Demetrija I prilikom čega Demetrije gine. Uz formalnu podršku rimskog Senata, pergamskog kralja Atala II Filadelfa i egipatskog kralja Ptolemeja VI Aleksandar Balas postaje vladarom Seleukidskog Carstva. Demetrijev malodobni sin Demetrije odlazi u izgnanstvo na Kretu.
* Nikomed, sin bitinijskog kralja Prusije, koji je bio poslan u Rim da isposluje niže reparacije nakon rata protiv Pergama, stiče toliku podršku rimskog Senata da sam Prusija, uplašen zbog mogućnosti vlastitog svrgavanja, šalje u Rim izaslanstvo s tajnim naređenjem da ubiju mladog princa. Izaslanici, međutim, otkriju plan princu i ohrabre ga da se pobuni protiv oca.
* Rimske snage u Hispaniji, na čelu s pretor Servijem Sulpicijem Galbom u velikoj bitci nanose poraz Luzitancima. Galba potom prima poražene luzitanske vođe i obećava im naseljavanje na plodnoj zemlji ako pristanu položiti oružje i naseliti se na plodnoj zemlji koja će im biti udijeljene. Nakon što mu Luzitanci povjeruju, Galba krši obećanje i napada ih pri čemu je 9.000 Luzitanaca masakrirano, a kasnije više od 20.000 prodano kao roblje u Galiju.
* Rimski Senat formalno izražava negodovanje odlukom Kartaginjana da vode rat protiv Numidije bez rimskog pristanka te Kartagini šalje ultimatum sa zahtjevom da "zadovolji rimski narod". Cenzor Katon Stariji intenzivira zahtjeve da se Kartagina uništi, a Senat odobrava prikupljanje vojske u tu svrhu.
* Mitridat V Euerget nasljeđuje svog strica Mitridata IV Filopatora Filadelfa kao kralj Ponta i nastavlja njegovu pro-rimsku politiku.
* Ptolemej VI Filometor, nastojeći ojačati svoj položaj, ali ne previše da ne uzbuni Rimljane, daje ruku svoje kćeri Kleopatre Tee novopostavljenom seleukidskom kralju Aleksandru Balasu.
* Započeta izrada statue *Helenistički vladar* koja će biti dovršena deset godina kasnije, a koja se danas čuva u rimskom Museo Nazionale Romano.
* Započela izrada *Afrodite s Melosa*, statue kasnije poznate kao *Venera Miloska*), a koja će biti dovršena četvrt vijeka kasnije, otkrivena godine 1820. a koja se danas čuva u pariškom Musee du Louvre.
* Započelo proširenje Velike stupe u Sanchiju, u današnjoj indijskoj državi Madhya Pradesh koje će biti dovršeno oko sto godina kasnije.

## Rođenja

## Smrti

* Demetrije I Soter, seleukidski kralj Sirije od 162. pne. (r. cca. 187. pne.)
* Mitridat IV Filopator Filadelf, kralj Ponta